Victor Thulare III

Kgoshikgolo Thulare III, også kjent som kong Victor Thulare III (født 24. desember 1980 i Maandagshoek i Limpopo i Sør-Afrika, død 6. januar 2021 i Johannesburg) var konge av pedifolket (BaPedi-kongedømmet) i Sør-Afrika. Han var best kjent som økonomisk forkjemper for landretter og rettferd for sitt folk.

Liv og virke

Bakgrunn
Kong Thulare III var sønn av Rhyane Thulare som døde i 2007. Den gang var Thulare III for ung til å bli kronet til konge.

Konge
Thulare III tok lederskapet som konge av Pedi i juli 2020, etter en langvarig rettsprosess for domstolene. Han hadde anfektet den fungerende konges tronkrav; det var hans onkel Kenneth Sekhukhune III som kjempet for at hans egen sønn Sekwati II Khutjo Sekhukhune skulle arve tronen. En kjennelse i forvaltningsdomstolen i 2018 anerkjente Thulare III som den med rettelig krav på kronen.

Hans seremonielle innsettelse skulle finne sted i 2021.

Kong Thulare III døde imidlertid i Johannesburg den 6. januar 2021 av covid-19, i en alder av 40 år. Begravelsen fant sted 17. januar 2021 i Mohlaletsi i Limpopo nord i Sør-Afrika. Det var en ærefull såkalt Special Official Category 1-begravelse, med eulogi ved den sørafrikanske president Cyril Ramaphosa.

Referanser

Eksterne lenker
King Victor Thulare III funeral
Eulogy by President Cyril Ramaphosa at the funeral of king Thulare Victor Thulare III of the Bapedi kingdom
Bapedi King Thulare Victor III
King Thulare Victor visits Lesotho 
Pedi History 
Thulare v Sekhukhune

Sørafrikanske monarker
Personer fra Limpopo
Dødsfall relatert til covid-19 i Sør-Afrika
Politikere ofre for covidpandemien